CELEX: 32017R2281
Language: fi
Date: 2017-12-11 00:00:00
Title: Komission täytäntöönpanoasetus (EU) 2017/2281, annettu 11 päivänä joulukuuta 2017, vuonna 2017 korjatuista rypäleistä tuotetun viinin väkevöimistä koskevien rajojen nostamisen sallimisesta eräillä Saksan viininviljelyalueilla ja kaikilla Tanskan, Alankomaiden ja Ruotsin viininviljelyalueilla

12.12.2017   
            
            
               FI
            
            
               Euroopan unionin virallinen lehti
            
            
               L 328/17
            
         KOMISSION TÄYTÄNTÖÖNPANOASETUS (EU) 2017/2281,
   annettu 11 päivänä joulukuuta 2017,
   vuonna 2017 korjatuista rypäleistä tuotetun viinin väkevöimistä koskevien rajojen nostamisen sallimisesta eräillä Saksan viininviljelyalueilla ja kaikilla Tanskan, Alankomaiden ja Ruotsin viininviljelyalueilla
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 91 artiklan,
   sekä katsoo seuraavaa:
   
               (1)
            
            
               Asetuksen (EU) N:o 1308/2013 liitteessä VIII olevan I osan A kohdan 3 kohdan mukaan poikkeuksellisen epäsuotuisien ilmasto-olojen vuosina jäsenvaltiot voivat pyytää, että luonnollisen alkoholipitoisuuden lisäämistä (väkevöintiä) koskevia rajoja nostetaan enintään 0,5 tilavuusprosentilla.
            
         
               (2)
            
            
               Tanska, Saksa, Alankomaat ja Ruotsi ovat pyytäneet vuonna 2017 korjatuista rypäleistä tuotetun viinin väkevöimistä koskevien rajojen nostamista, koska ilmasto-olot ovat olleet viljelykaudella erityisen epäsuotuisia. Tanska, Alankomaat ja Ruotsi ovat esittäneet tällaisen pyynnön kaikkien viininviljelyalueidensa osalta. Saksa on pyytänyt väkevöintiä koskevien rajojen nostamista ainoastaan Dornfelder-rypälelajikkeesta Ahrin, Mittelrheinin, Moselin, Nahen, Pfalzin ja Rheinhessenin alueilla tuotetun viinin osalta.
            
         
               (3)
            
            
               Vuoden 2017 poikkeuksellisen epäsuotuisista ilmasto-oloista johtuen tietyillä viininviljelyalueilla tai niiden osissa ei ole mahdollista tuottaa kaikista tai eräistä rypälelajikkeista asetuksen (EU) N:o 1308/2013 liitteessä VIII olevan I osan A kohdan 2 kohdassa säädettyjen luonnollisen alkoholipitoisuuden lisäämistä koskevien rajojen perusteella kokonaisalkoholipitoisuudeltaan sellaista viiniä, jolle tavallisesti olisi kysyntää markkinoilla.
            
         
               (4)
            
            
               Sen vuoksi olisi aiheellista sallia vuonna 2017 korjatuista kaikkien tai eräiden lajikkeiden viinirypäleistä tuotetun viinin väkevöimistä koskevien rajojen nostaminen Tanskan, Saksan, Alankomaiden ja Ruotsin viininviljelyalueilla.
            
         
               (5)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Poiketen siitä, mitä asetuksen (EU) N:o 1308/2013 liitteessä VIII olevan I osan A kohdan 2 kohdassa säädetään, tämän asetuksen liitteessä luetelluilla viininviljelyalueilla tai niiden osissa vuonna 2017 korjattujen kaikkien tai kyseisessä liitteessä täsmennettyjen rypälelajikkeiden tuoreiden rypäleiden, rypäleen puristemehun, käymistilassa olevan rypäleen puristemehun, käymistilassa olevan uuden viinin ja vuonna 2017 korjatuista rypäleistä tuotetun viinin luonnollisen alkoholipitoisuuden lisääminen ei saa ylittää 3,5:tä tilavuusprosenttia.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä joulukuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 671.
   
      LIITE
      
         Rypälelajikkeet ja viininviljelyalueet tai niiden osat, joiden osalta väkevöimistä koskevan rajan nostaminen on sallittua 1 artiklan mukaisesti
      
      
                  Jäsenvaltio
               
               
                  Viininviljelyalueet tai niiden osat (viininviljelyvyöhykkeet)
               
               
                  Lajikkeet
               
            
                  Tanska
               
               
                  Kaikki viininviljelyalueet (A-vyöhyke)
               
               
                  Kaikki sallitut rypälelajikkeet
               
            
                  Saksa
               
               
                  Ahrin viininviljelyalue (A-vyöhyke)
               
               
                  Dornfelder
               
            
                  Mittelrheinin viininviljelyalue (A-vyöhyke)
               
            
                  Moselin viininviljelyalue (A-vyöhyke)
               
            
                  Nahen viininviljelyalue (A-vyöhyke)
               
            
                  Pfalzin viininviljelyalue (A-vyöhyke)
               
            
                  Rheinhessenin viininviljelyalue (A-vyöhyke)
               
            
                  Alankomaat
               
               
                  Kaikki viininviljelyalueet (A-vyöhyke)
               
               
                  Kaikki sallitut rypälelajikkeet
               
            
                  Ruotsi
               
               
                  Kaikki viininviljelyalueet (A-vyöhyke)
               
               
                  Kaikki sallitut rypälelajikkeet